જોકે કોંગ્રેસે આ વખતે દિગ્વિજયસિંહને મુખ્ય કારોબારમાંથી દૂર રાખ્યા છે. કમલ નાથને સંગઠનનું સૂકાન સોંપાયું છે, જ્યારે યુવાન અને નવી નેતાગીરી તરીકે જ્યોતિરાદિત્ય સિંઘિયાને આગળ કરાયા છે. તેમના નિવેદનો બહુ ચગે નહિ તેની પણ કોંગ્રેસે કાળજી લીધી છે. પ્રવક્તા તરીકે ક્યાંય તેમને આગળ કરાયા નથી. ખુદ દિગ્વિજયસિંહે નર્મદા પરિક્રમા કરી ત્યારે કહ્યું હતું કે પોતે કોઈ ઉશ્કેરણીને વશ થઈને નિવેદનો નહિ આપે. ભાજપને જેટલા પ્રહારો કરવા હોય તેટલા કરે, પોતે પ્રતિસાદ નહિ આપે એવું તેમણે પરિક્રમા વખતે કહ્યું હતું.